પોલીસે બધા આરોપીંઓ નું નીકાળ્યું રોડ પર સર્કસ.
રાજ્યમાં દિવસે દિવસે ગુનાખોરી પ્રવૃત્તિઓમાં વધારો થઇ રહ્યો છે. ગુનાખોરી પ્રવૃત્તિઓનાં કારણે સ્થાનિકો પરેશાન થતા હોય છે. ત્યારે અમદાવાદમાં પોલીસે ગુનાખોરી પ્રવૃત્તિઓ કરનારાઓને સબક શીખવાડતો દાખલો બેસાડ્યો હતો.
અમદાવાદના રખિયાલ વિસ્તારમાં થયેલી લૂંટ મામલે પોલીસે સ્થાનિક વિસ્તારમાં આરોપીઓનું સર્કસ કાઢ્યું હતું. 2 મેનાં રોજ ચાકુ બતાવી રખિયાલમાં એક દુકાનમાંથી સાડા ત્રણ લાખ રૂપિયાની લૂંટ કરવામાં આવી હતી. આ ઘટનાને કારણે વેપારી મંડળમાં ભયનો માહોલ વ્યાપેલો હતો. અમદાવાદ ક્રાઇમ બ્રાન્ચે સમગ્ર ગુનાનો ભેદ ઉકેલતા 4 લોકોની ધરપકડ કરી હતી.
ધરપકડ કર્યા બાદ રખિયાલ પોલીસે તમામ આરોપીઓનું રખિયાલનાં કેવલકાંઠાથી લઈને જ્યાં લૂંટ થઇ હતી તે દુકાન સુધી સરકસ કાઢ્યું હતું. લોકોનાં મનમાંથી ગુનાખોરીનો ભય નીકળે અને ગુનેગારો પણ કોઇ ગુનો કરતા પહેલા ડરે એ માટે તેમને લોકોની વચ્ચે લાવવામાં આવ્યા હતા અને સરઘસ કાઢવામાં આવ્યું હતું.
જે પ્રકારે ગુનેગારોને કાનૂનથી ડર્યા વગર ગુનાઓ કરે છે તે જોતા પોલીસનું આ પગલું સરાહનીય છે. ગુનાખોરી અટકાવવા માટે આ પ્રકારનું કાર્ય પોલીસ દ્વારા કરેલું ખૂબ જ સરાહનીય છે.